Diari Oficial de la Generalitat Valenciana


Sumari del DOGV 8318, del 15-06-2018 (2018/5733)

Informació pública de l'aprovació de l'informe ambiental i territorial estratègic a la modificació puntual número 10 de les normes subsidiàries de planejament urbanístic.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8318

Data del DOGV
:   15-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5733


Data del document
:   06-06-2018

Organisme emissor
:   Ajuntament de la Pobla Tornesa

Tipus de document
:   Anunci

Descriptors 

:   * Pobla Tornesa, la
    * pla d'urbanisme
    * administració local

Informació pública de l'aprovació de l'informe ambiental i territorial estratègic a la modificació puntual número 10 de les normes subsidiàries de planejament urbanístic. [2018/5733]  
Es fa constar que amb data 6 de juny de 2018 es va adoptar mitjançant un decret d'Alcaldia resolució d'informe ambiental i territorial estratègic a la modificació puntual número 10 de les normes subsidiàries de planejament urbanístic de la Pobla Tornesa, que es reprodueix a continuació:  
  
«Vist que en virtut de providència d'Alcaldia de data 15.02.2018 es va detectar la necessitat de dur a terme una modificació puntual de les normes subsidiàries de planejament urbanístic, que tinguera per objecte el canvi d'ús de parcel·la de sòl dotacional, passant d'esportivorecreatiu a cultural educatiu.  
Vist que per Decret número 27/2018, de data 15.02.2018, es va aprovar el document inicial estratègic i esborrany de la modificació puntual número 10 de les normes subsidiàries de planejament urbanístic, d'acord amb el que disposa l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
Vist el resultat del tràmit de consultes realitzades a les administracions afectades.  
Vist que l'Ajuntament de la Pobla Tornesa té en aquest procediment la consideració d'òrgan ambiental i territorial, de conformitat amb l'article 48 de la LOTUP.  
Vist que amb data 6 de juny de 2018 es va incorporar a l'expedient informe ambiental i territorial estratègic, subscrit per tècnic competent, on es conclou:  
«D'acord amb tot el que s'ha exposat, pertoca considerar el present informe com a favorable segons estableix l'article 51.2.b de la LOTUP, en relació amb la modificació puntual número 10 de les normes subsidiàries de planejament de la Pobla Tornesa (Castelló) d'acord amb els criteris de l'annex VIII de la Llei 5/2014, d'ordenació del territori, urbanisme i paisatge, de la Comunitat Valenciana, tant els basats en les característiques del pla, com els basats en les característiques dels efectes i de l'àrea afectada.  
Basant-se en les consultes realitzades i l'anàlisi efectuada, es pot concloure que el procediment d'avaluació simplificada és prou per a determinar que l'esmentada modificació puntual no presenta efectes significatius sobre el medi ambient, i correspon continuar la tramitació d'aquesta d'acord amb la seua normativa sectorial.»  
Vist que amb data 06.06.2018 s'ha emés un informe favorable del secretari interventor quant a la tramitació i procediment que s'ha de seguir, proposant la tramitació simplificada de la modificació de planejament número 10, de conformitat amb l'article 57 de la LOTUP.  
  
Considerant el que disposen els articles 47 a 58 de la LOTUP i, en particular, l'apartat 2.b de l'article 51, d'acord amb el qual l'òrgan ambiental elaborarà si ho considera procedent «Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del pla o programa d'acord amb el capítol següent o la seua normativa sectorial».  
  
Considerant la competència residual atribuïda a l'Alcaldia en virtut de l'article 21.1.s de la Llei 7/1985, de 2 d'abril, reguladora de les bases de règim local, resolc:  
  
Primer. Aprovar l'informe ambiental i territorial estratègic a la modificació puntual número 10 de les normes subsidiàries de planejament urbanístic, i concloure que la referida modificació no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat.  
  
Segon. Disposar la tramitació de la modificació puntual número 10 de les normes subsidiàries de planejament urbanístic d'acord amb el que disposa l'article 57 de la LOTUP.  
  
Tercer. Comunicar la present resolució a la Conselleria d'Habitatge, Obres Públiques i Vertebració del Territori, en la seua qualitat d'òrgan substantiu conforme a l'article 48 de la LOTUP.  
  
Quart. Publicar aquesta resolució en el Diari Oficial de la Generalitat Valenciana.»  
  
La Pobla Tornesa, 6 de juny de 2018.- L'alcalde: Carlos Selma Miguel.